Fontanet adverteix als dos agents de baixa "que Palamós no els permetrà que es mofin del poble"
31/10/2002 Societat
El regidor de Governació, Joan Fontanet, ha fet aquest migdia una roda de premsa en què ha criticat amb contundència l'actuació dels dos sergents de la policia local, Miquel Gómez i Josep Quintana. Els dos agents, que porten més d'un any de baixa des de la incorporació del nou caporal, van presentar una denúncia per injúries contra Fontanet per unes declaracions a la Proa i a aquesta emissora, que el jutge ha desestimat.Joan Fontanet ha fet aquest migdia una roda de premsa en què ha explicat que el jutge ha desestimat la denúncia contra ell que van interposar els dos sergents de baixa, Miquel Gómez i Josep Quintana. Joan Fontanet ha criticat els dos agents, dient que lamenta que fessin servir "mentides i males maneres" per intentar "sortir-se'n amb la seva". Fontanet demana als dos agents que "es recuperin aviat", i es reincorporin al servei de policia. Els dos agents porten més d'un any de baixa, des de l'entrada del nou cap de la policia, Xavier Borrallo. Així parlava Joan Fontanet.
El regidor ha acusat els dos agents de "mofar-se del poble", i els ha demanat "més prudència" a l'hora de fer manifestacions públiques. Tal com assegura Fontanet, els dos sergents van dir en ocasions, davant de testimonis, expressions del tipus que "cobren per no fer res, mentre els duri la baixa". El regidor ha argumentat que cap regidor pot tolerar aquest tipus de comentaris, perquè en definitiva és el poble qui acaba pagant les conseqüències. Tal com assegura Fontanet, les declaracions dels dos agents van ser fetes davant de testimonis.
Joan Fontanet demana als dos agents que es millorin i "s'incorporin a la plantilla". A banda, davant de les múltiples cartes i documents que entren a l'Ajuntament els dos sergents, que molt sovint -diu el regidor- "creen un mal clima", Joan Fontanet considera que les accions es demostren amb fets, i no amb paraules. La seva actuació quan dirigien la policia "hauria d'haver estat més exemplar", en paraules de Fontanet.
El regidor ha explicat que la decisió d'ascendir a la categoria de sergents a Miquel Gómez i a Josep Quintana la va prendre l'anterior regidor de Governació, Lluís Espada. Fontanet lamenta que, un cop ascendits, els dos sergents no hagin estat a l'alçada.
El regidor de Governació indica que la plantilla ha confiat de manera unitària amb el nou cap de la policia local, Xavier Borrallo i que l'ambient actual és de plena harmonia. A banda, Fontanet indica que abans de Borrallo s'havien arribat fins i tot a ambients de tensió, "amb violència física inclosa" ocasional.
29/11/2002 - Creu Roja inicia novament la campanya de recollida de joguines
La Creu Roja de Palamós posa en marxa la Campanya de recollida de joguines de nadal, que es...
29/11/2002 - El Casal de Joves servirà per als assajos
El casal de Joves de Palamós, situat a l'avinguda de Catalunya, es podrà utilitzar pels grups...
29/11/2002 - Calonge protegirà el seu patrimoni cultural
L'Ajuntament de Calonge protegirà els elements d'interès històric del municipi, segons es...
29/11/2002 - La Gespa celebra els cent anys d'història del port i del municipi
Encetem un cap de setmana amb un alt interès cultural. L'Agrupació Teatral la Gespa fa entre...
29/11/2002 - Ple extraordinari, continuació
Avui a les vuit del vespre al CAP Catalina Cargol es presenta la nova edició de l'Agenda...